Source: http://docplayer.fi/2883615-Hennalan-varuskunta-alue-kulttuuriymparistoselvitys.html
Timestamp: 2017-11-24 04:50:45+00:00
Document Index: 9057409

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

HENNALAN VARUSKUNTA-ALUE Kulttuuriympäristöselvitys - PDF
Download "HENNALAN VARUSKUNTA-ALUE Kulttuuriympäristöselvitys"
1 HENNALAN VARUSKUNTA-ALUE Kulttuuriympäristöselvitys
2 Hennalan rakennusten sijainti- ja ajoituskartta Rakennuksista on käytetty alueella vakiintunutta numerointia. Siinä tapauksessa, että uudisosasta on käytetty samaa rakennusnumeroa kuin vanhasta osasta, ne on merkitty U- ja V-kirjaimilla, esimerkiksi sairaalan vanha osa (V26) ja uusi osa (U26). Eri-ikäisten rakennusten valmistumisajankohta on ilmaistu eri väreillä: venäläisten aika noin luku (1910-luvulla aloitetut rakennukset) luvut 1950-luku luvut 1980-luvun jälkeinen aika Ortokuva: Lahden kaupunki. Kuvankäsittely: Livady. 2 Hennalan varuskunta-alueen kulttuuriympäristöselvitys
3 Hennalan varuskunta-alue. Kulttuuriympäristöselvitys ISBN (painettu julkaisu) ISBN (pdf) Tilaajat Tekijät Senaatti-kiinteistöt ja Lahden kaupunki Arkkitehtitoimisto Livady Oy: Netta Böök, Pasi Kolhonen, Panu Lehtovuori, Mikko Mälkki, Mathias Wahlberg Valmistunut Julkaisupaikka Helsinki Painos 30 kappaletta Paino Grano Oy Valokuvat Livady Oy, ellei toisin mainittu. Kannen kuva Hennalan päävartio (22) tammikuussa Arkkitehtitoimisto Livady 3
4 Sisältö 1 Johdanto 7 3 Kasarmialueen arkkitehtuurista Selvityksen tavoitteista Hennalan kasarmin valtakunnallisesta ja maakunnallisesta arvosta (MARY ja RKY 2009) Nykyinen kaavatilanne Lähteistä Ohjeita selvityksen lukemiseen 9 2 Hennalan rakentumisen vaiheet Venäläisten aika (vuoteen 1917) Hennalan kasarmin syntymiseen johtaneita syitä Ensimmäinen rakennusvaihe Hennalan tyhjeneminen vuonna 1917 ja kesken jääneet rakennukset Venäläisten ajalta säilyneet piirteet Hennalassa Tampereen Rykmentin aika ( ) Suomen sisällissota ja Hennala vankileirinä Kasarmi venäläisenä keskitysleirinä Tampereen Rykmentti asettuu Hennalaan Toinen rakennusvaihe mittavia korjaustöitä Tampereen Rykmentin ajalta säilyneet piirteet Hennalassa Toinen maailmansota ja sen jälkeinen aika ( ) Hennala toisen maailmansodan aikaan Peruskorjauksia ja uusia asuinrakennuksia Sairaalan laajennusosa, muonituskeskus sekä koulutus- ja kurssikeskus Toisen maailmansodan jälkeiseltä ajalta säilyneet piirteet Hennalassa Venäläisen kasarmisuunnittelun taustat ja tavoitteet Rakennusten sijoittelu ja sen periaatteet Hygieenisyyden tarpeet Hierarkioiden ilmentämisen tarpeet Tiili ja tyyli Hygienia ja hierarkia pohjakaavoissa Kasarmin kirkon arkkitehtuurista Suomalaistamispyrkimyksiä Vaaleat 1950-luvun asuintalot Modernismia punatiilestä ja betonista Käyttörakentamista 1980-luvulta 2000-luvulle Hennalan arkkitehtuurista lyhyesti Kasarmialueen sisätiloista 49 Upseerikerho (7) 50 Komentajan talo (8) 52 Päävartio (22) 53 Miehistökasarmit (23, 24) 56 Sairaalan vanha osa (V26) 58 Sairaalan uusi osa (U26) 60 Muonituskeskus (40) 61 Esikuntarakennus (V40) 63 Koulutus- ja kurssikeskus (U40) 64 Toimiupseerikerho (46) 66 Sotilasmusiikkimuseo (53) 66 Sotalääketieteen museo (54) 67 Sotilaskoti (59) Hämeen Rykmentin ja korjausrakentamisen aika ( ) Perusparannuksia ja muutoksia Hämeen Rykmentti ja Huoltokoulu Ajoneuvorakennuksia ja päiväkoti Hämeen Rykmentin ajalta näkyvät piirteet Hennalassa Kasarmialueen kehittymisestä lyhyesti Aikajana 31 Hennalan varuskunta-alueen kulttuuriympäristöselvitys
5 4 Hennalan asemasta kulttuurihistoriallisena ympäristönä 71 6 Hennalan varuskunta-alue rakennettuna kulttuuriympäristönä 4.1 Hennala alueellisissa ja valtakunnallisissa selvityksissä Museoviraston muistio vuodelta Rakennuksia koskevat selvitykset Maisemaselvitykset Luonto- ja kasvillisuusselvitykset puutarha- ja puistotaiteen kannalta Yhteenveto tehdyistä selvityksistä Arvokas kokonaisuus ja sen osa-alueet Asemakaavallinen ratkaisu Hierarkia ja toiminnot Yhtenäinen punatiilinen (sotilas)arkkitehtuuri Onnistunut täydennysrakentaminen Rakennusten säilyneisyys ja suojeltavuus Puisto- ja puutarhakulttuuri Historiallinen merkitys 81 5 Hennalan piirteitä osa-alueittain Hennalan varuskunta-alueen asema Lahden kaupunkirakenteessa Vaalimisen ja kehittämisen kysymyksistä selvitysalueella Hennalan varuskunta-alueen kulttuuriympäristöarvojen vaalimista koskevia suosituksia Karttaesitys selvitysalueen muutoksensietokyvystä kulttuuriympäristön arvojen näkökulmasta Kartan tulkitsemisen saatteeksi Karttaesitys ja siihen liittyvien värien selitykset Lähteet 108 Lyhenteitä 111 Selvityksessä käytettyjen käsitteiden määrittelyjä 111 Hennalan rakennusten sijainti- ja ajoituskartta Kasarmialueen keskeinen osa Sotilaskodin mäki Venäläisaikaisten rakennusten kolmio Museorakennusten alue Lippukenttä ja sen ympäristö luvuilla valmistuneiden rakennusten vyöhyke Koillinen asuntoalue Upseerikerhon ja komentajan talon ympäristö Lehmuskujan ympäristö luvun asuinrakennusten ja päiväkodin alue Varikkoalue Avoimet alueet ja metsiköt Itsenäisyyden puisto ja varuskunta-alueen eteläinen osa Harjoituskenttä Läntinen metsäalue ja Halkomäki 101 Arkkitehtitoimisto Livady 5
6 Hennalan kasarmin sisäänkäyntinäkymä tammikuussa Vasemmalla lippukenttä, oikealla miehistökasarmi (23). 6 Hennalan varuskunta-alueen kulttuuriympäristöselvitys
7 1 Johdanto 1.1 Selvityksen tavoitteista Hennalan varuskunta-alue käsittää Lahden Hennalassa sijaitsevan historiallisen kasarmialueen sekä siihen liittyvää harjoitusaluetta, johon sisältyy sekä metsäistä että avointa maastoa. Hennalan kasarmialuetta, joka sijoittuu varuskunta-alueen itäosaan, pidetään rakennus- ja kulttuurihistorian näkökulmista valtakunnallisesti merkittävänä. Vuonna 2009 vahvistetussa valtakunnallisesti merkittävien rakennettujen kulttuuriympäristöjen listauksessa (RKY 2009) aluetta kuvaillaan seuraavasti: Hennalan kasarmialue on merkittävimpiä ja parhaiten säilyneitä 1910-luvulla syntyneitä kasarmialueitamme, jonka nykyilmettä leimaa historiallisen ja uudemman rakennuskannan rinnakkainelo. Hennalan kasarmialue sijaitsee Lahden kaupungin keskustan eteläpuolella Helsinkiin johtavan maantien varressa. Alueen keskeinen rakennuskanta muodostuu 1910-luvulla rakennetuista kolmikerroksista venäläisaikaisista punatiilikasarmeista ja niihin liittyvistä talousrakennuksista. Rakennuksiin liittyvässä puistomaisessa ympäristössä on nurmikenttiä, puuistutuksia ja puistokäytäviä luvun kasarmit ovat samaa venäläistä rautateiden varsille rakennettua kasarmiarkkitehtuuria kuin Riihimäen kasarmit, Dragsvikin kasarmit Raaseporissa ja Linnan kasarmit Hämeenlinnassa. Hennalan kasarmialueen asemakaavallinen jäsentely poikkeaa vastaavien kasarmien tyypillisestä ruutukaavaperinteestä. Kokonaisuuteen kuuluu mm. kaksi suurta miehistömajoitusrakennusta, upseeriston ja aliupseeriston asuinalue, laaja kirjo varasto- ja työhuonerakennuksia, sairaala, ruokala, upseerikerho ja aluetta hallitsevalle mäelle kasarmin kruunuksi sovitettu entinen sotilaskirkko, joka on muutettu itsenäisyyden aikana sotilaskodiksi. Lisärakentamisesta huolimatta venäläisaikainen puhtaaksimuurattu tiiliarkkitehtuuri hallitsee kasarmialueen näkymiä. Venäjän ja Suomen varuskuntana toimimisen lisäksi Hennalan kasarmilla on historiallista merkittävyyttä yhtenä vuoden 1918 sisällissodan punavankileirinä. (Museovirasto 2009 a.) Arkkitehtitoimisto Livady sai joulukuussa 2014 tehtäväkseen laatia kulttuuriympäristöselvityksen Hennalan varuskunta-alueesta. Työn tilasivat Senaattikiinteistöt ja Lahden kaupunki osana EAKR-projektia Rakennemuutos ja Hennalan varuskunta-alueen uusi tulevaisuus. Työn aloituskokous pidettiin Museovirastossa, ja siihen osallistuivat Arkkitehtitoimisto Livadyn edustajien lisäksi tilaajien edustajina Lahden kaupungin kaavoitusarkkitehti Armi Patrikainen ja projektipäällikkö Pirkko-Leena Jakonen sekä Olli Kantanen Senaatti-kiinteistöistä. Suojeluviranomaisina kokouksiin ottivat osaa Jarkko Sinisalo ja Kaija Kiiveri-Hakkarainen Museovirastosta sekä Riitta Niskanen Lahden kaupunginmuseosta. Välivaiheena Livady esitteli selvityksen laatimisen periaatteita ja työn etenemistä ohjausryhmälle Lahdessa Selvityksen tavoitteeksi asetettiin kulttuurihistoriallisiin arvoihin liittyvän tiedon tuottaminen Hennalan varuskunta- ja harjoitusaluetta koskevan kaavoituksen ja päätöksenteon tueksi sekä tietolähteeksi. Käsillä olevassa selvityksessä valotetaan Hennalan varuskunta-alueen ja harjoitusalueen rakentumisen ja kehittymisen vaiheita sekä esitetään tulkinta siitä, millaisia reunaehtoja sen tulevalle kehittymiselle voitaisiin asettaa valtakunnallisesti merkittävän kulttuuriympäristön näkökulmasta. Selvityksessä on keskitytty alueen historiaan, ominaispiirteisiin ja arvoihin. Selvityksen työohjelmaan ei ole sisältänyt yksittäisiin rakennuksiin liittyviä tarkempia selvityksiä eikä esimerkiksi yksityiskohtaisia kasvillisuusinventointeja. Työn aloituksen yhteydessä on sovittu, että selvitystyön tekijät esittävät näkemyksensä tarkempien tutkimusten tarpeesta. Hennalan kasarmialueesta on tehty useita selvityksiä, joista tuorein nyt käsillä olevaa selvitystä ennen on Ramboll Oy:n tekemä Hennalan varuskunta-alueen maisemaselvitys syksyltä Livadyn laadittavaksi annetun kulttuuriympäristöselvityksen tavoitteeksi määriteltiin, että sen tulisi sisältää aiemmin laadittuja selvityksiä synteettisempi ja täyteläisempi sanallinen ja kuvallinen näkemys alueen rakennuksista ja maisemasta alueen jatkokehittämisen ja suojelutarpeiden määrittelyn tueksi. Selvityksen tuli myös alustavalla tasolla ottaa kantaa siihen, miten kaavoituksessa tulisi suhtautua niihin sisätiloihin, jotka tarkemman tutkimuksen valossa todetaan rakennus- tai kulttuurihistoriallisesti arvokkaiksi. Kattava sisätilojen läpikäyminen ei aikataulusyistä kuitenkaan ollut tämän työn yhteydessä mahdollinen. Tavoitteeksi nyt tehdyssä selvityksessä asetettiin kirjata yleispiirteisellä tasolla huomioita valikoiduista sisätiloista ja esittää suosituksia mahdollisista jatkotutkimuksista. Sisätiloja koskevien kenttätöiden osalta päädyttiin siihen, että ne tehtiin rajatussa muodossa yhdessä museoviranomaisten kanssa. Tämä toteutui siten, että selvityksen tekijät kävivät yhdessä Riitta Niskasen ja Jarkko Sinisalon kanssa Hennalassa läpi valittujen kohteiden sisätiloja ja keskustelivat alueen ja sen rakennusten suojelu-, kehittämis- ja rhs-kysymyksistä. Selvitystyöhön liittyneet, ulkotiloja koskevat kenttätyöt tehtiin tammikuussa Arkkitehtitoimisto Livady 7
8 1.2 Hennalan kasarmin valtakunnallisesta ja maakunnallisesta arvosta (MARY ja RKY 2009) Selvitysalue koostuu noin 40 hehtaarin kasarmialueesta ja noin 40 hehtaarin rakentamattomasta ja kaavoittamattomasta varuskunta-alueeseen sisältyvästä harjoitusalueesta. Selvitysalueella sijaitsee tammikuussa 2015 laskutavasta riippuen kaikkiaan noin 55 rakennusta. Kasarmi-alue kuuluu Lahden maakunnallisesti arvokkaisiin kulttuuriympäristöihin, jotka määriteltiin Päijät-Hämeen Liiton tekemän maakunnallisesti arvokkaiden rakennettujen kulttuuriympäristöjen MARY-inventoinnissa (Wager 2006, 8). MARY-aluerajaukseen kuuluvaan Hennalan kasarmiin luetaan Hennalan varuskunta-alueen ne osat, jotka jäävät sitä halkovan voimalinjan itäpuolelle. Voimalinjan itäpuolinen osa varuskunta-alueesta on suurelta osin valtioneuvoston vahvistamaa valtakunnallisesti merkittävien kulttuuriympäristöjen RKY aluetta. Alueeseen elimellisesti liittyvä pohjoisin osa, jolle on toteutettu varuskuntaan liittynyt asuinalue, on kuitenkin syystä tai toisesta jäänyt RKY rajauksen ulkopuolelle. Myöskään varuskunta-alueen eteläisin osa ei sisälly rajaukseen. Vuoden 2010 alusta RKY 2009 on toiminut valtioneuvoston päätöksellä maankäyttö- ja rakennuslakiin perustuvien valtakunnallisten alueidenkäyttötavoitteiden tarkoittamana rakennetun kulttuuriympäristön inventointina, joka ohjaa maankäyttötavoitteita kohdealueilla (Museovirasto 2009 a). Tavoitteena on valtakunnallisesti merkittävien rakennettujen kulttuuriympäristöjen rakenteen, kylä- ja kaupunkikuvan sekä alueilla jo olevien rakennusten ja ympäristön säilymisen turvaaminen. Lisäksi tavoitteena on mahdollisen täydennysrakentamisen ja muiden muutosten sopeuttaminen kulttuuriympäristön ominaisluonteeseen ja erityispiirteisiin. Säilyttämisen ja muutosten laajuus ja sisältö ratkaistaan kaavoituksella. (Museovirasto 2009 b.) RKY-alueen määritelmän mukaisesti Hennalan kasarmialueen katsotaan edustavan maamme kehitysvaiheita rakennettuna ympäristönä sekä kuvastavan maamme historiaa (Museovirasto, Ympäristöministeriö 2009). RKY kuvauksessa alueen arvoa muodostavina tekijöinä viitataan sekä kokonaisvaltaiseen asemakaavalliseen suunnitteluun että rakennusten arkkitehtuuriin. RKY-status edellyttää alueeseen liittyvien kulttuurihistoriallisten arvojen tarkastelua tutkimustietoon perustuen. RKY-alueita koskevat yleiset tavoitteet antavat myös hyvät suuntaviivat selvitysalueen suunnittelulle ja vaalimiselle (Museovirasto, Ympäristöministeriö et al. 2009). 1.3 Nykyinen kaavatilanne Puolustusvoimien luovuttua alueesta se on lähtien Senaatti-kiinteistöjen hallinnassa lukuun ottamatta koillisosan ja 1960-luvun kerrostaloja sekä muutamia entisiä kasarmirakennuksia. Lahden kaupungilta saadun maanomistuskartan mukaan osasta pohjoispään määräaloille on muodostettu yksityiset taloyhtiöt ja osa alueesta on Kruunukiinteistöjen omistuksessa. Lahden kaupungin edustajilta saadun tiedon mukaan kasarmialuetta on tarkoitus kehittää asuin- ja työpaikka-alueeksi. Itäisellä osalla selvitysaluetta eli varsinaisella kasarmialueella on selvitystä laadittaessa voimassa asemakaava joka on saanut lain voiman Kasarmina palvellut alue on kaavassa osoitettu yleisten rakennusten tontiksi. Merkittävä osa selvitysalueesta, eli sen läntinen osa, on tätä selvitystä laadittaessa ollut asemakaavoittamatonta. (Lahden karttapalvelu 2015.) Lahden kaupungin voimassa olevassa, hyväksytyssä yleiskaavassa (Lahden yleiskaava 2025) selvitysalue on merkitty puolustusvoimien alueeksi. Voimassaoleva RKY-alueen rajaus on merkitty kaavakarttaan selityksellä kulttuuriympäristön ja rakennetun ympäristön kannalta tärkeä alue. (Lahden tekninen ja ympäristötoimiala 2012.) Vuonna 2008 vahvistetussa Päijät-Hämeen maakuntakaavassa selvitysalue osoitettu puolustusvoimien alueeksi jolla arvokkaan rakennetun ympäristön peruspiirteet säilytetään. Voimalinjan itäpuolelle sijoittava osuus selvitysalueesta on lisäksi erikseen osoitettu kulttuuriympäristön tai maiseman vaalimisen kannalta tärkeäksi alueeksi. (Päijät-Hämeen liitto 2008.) Selvitysalueen rajat on merkitty vaaleanpunaisella vuoden 2005 ortokuvaan. RKY-alueen raja on esitetty keltaisella. Ilmakuva: Lahden kaupunki. Kuvankäsittely: Livady 8 Hennalan varuskunta-alueen kulttuuriympäristöselvitys
9 1.4 Lähteistä 1.5 Ohjeita selvityksen lukemiseen Tässä selvityksessä on tukeuduttu alueen suunnittelun ja sen rakentumisen vaiheiden osalta olemassa olevaan kirjalliseen aineistoon, historialliseen kuvamateriaaliin sekä kartta-aineistoon. Näiden pohjalta saatua tietoa on täydennetty kenttätöin. Rakennusten arkkitehtonista ja historiallista merkittävyyttä ja tutkimustarpeita on arvioitu ohjausryhmän kanssa keskustellen. Tämän selvityksen pääasiallisina lähteinä on käytetty tutkimuksia, joita Hennalasta on viime vuosina tehty melko runsaasti. Nyt tehdyn selvityksen yhdeksi tavoitteeksi asetettiin aloituskokouksessa luoda aiemmin tehdyistä tutkimuksista synteesi, joka palvelisi alueen jatkosuunnittelusta käytävää keskustelua. Rakennuskantaa on inventoitu Museoviraston (Kauppi) toimesta vuonna 2004, jolloin Puolustushallinnon rakennuslaitos teetti varuskunta-alueesta maankäyttö- ja maisemasuunnitelman. Tuoreempi rakennuskulttuurin selvitys on vuodelta 2012 (Tmi Lauri Putkonen). Vuonna 2014 on tehty maisemaselvitys (Ramboll Oy) sekä rakennustarkastelu rakennusten mahdollisten uusien käyttöjen tutkimiseksi (Realprojekti). Sirpa Hailan väitöskirjatutkimus Venäläinen rationaalisuus 1910-luvun kasarmiarkkitehtuuri sosiaalisena käytäntönä on toiminut olennaisena lähteenä venäläisaikaisen kasarmisuunnittelun periaatteiden ymmärtämiseksi. Se on myös toiminut tärkeimpänä lähteenä Hennalan venäläisen kasarmiarkkitehtuurin peruspiirteiden ja tulkinnan osalta. Venäläisellä 1910-luvun sotilasarkkitehtuurilla on Suomen itsenäistyttyä ollut historiallis-poliittista painolastia 1, ja 1 Toisaalta tiilikasarmeja ei koettu edes rakentamisajankohtanaan kauniiksi, ei oikeastaan arkkitehtuuriksikaan (Haila 1996, ). Hailan vuonna 1996 ilmestynyt kirja on maassamme ensimmäinen ja toistaiseksi ainoaksi jäänyt perusteellinen tutkimus aiheesta. Se tarkastelee, miten normit, suunnittelumallit, rakennustekniikka, hygieniavaatimukset ja sotilashierarkia vaikuttivat 1910-luvun kasarmiarkkitehtuuriin, ja valaisee kasarmien punatiiliarkkitehtuurin taustoja. Yllä mainittujen lähteiden mukaan Hennalaa koskevia alkuperäisiä venäläisiä rakennuspiirustuksia ei ole löytynyt, ei myöskään kaikkia Suomen itsenäisyyden alkuvuosien suomalaisia suunnitelmapiirustuksia. Nyt tehdyn selvitystyön puitteissa ei ole ollut mahdollisuutta tutustua venäläisiin arkistoihin. Pietarista saamiemme tietojen mukaan aiheen tutkimus vaikuttaa olevan vähäistä tai olematonta myös Venäjällä. Pietarin NIITIAG RAASN 2 vastasi tammikuussa 2015 tiedusteluihin materiaaleista, että on luultavaa, että sikäli kuin olemassa on vielä löytymättömiä aineistoja, ne sijaitsevat Moskovassa. Yksittäisten rakennusten peruskorjauksia koskevia alkuperäispiirustuksia Suomen itsenäisyyden ajalta lienee paremmin saatavissa, mutta niitä ei ole tämän selvityksen yhteydessä jäljitetty, muun muassa työn tiukan aikataulun vuoksi. 2 autshno-issledovatelski Nautshno-issledovatelski institut teorii i istorii arhitektury i gradostroitelstva rossiskoi akademii arhitektury i stroitelnyh nauk (Scientific Research Institute of History and Theory of Architecture and Town Planning) Kasarmin erillisistä rakennuksista puhuttaessa käytetään kunkin kohteen perässä alueella vakiintunutta numerointia, jota käytetään myös vuoden 2004 ja vuoden 2012 rakennuskannan selvityksissä. Kohdenumerointi vastaa myös pääosin venäläisten Hennalasta laatimassa, päiväämättömässä asemapiirustuksessa käytettyä tapaa. Lähes kaikkien rakennusten käyttötarkoitus on jossain vaiheessa muuttunut. Numerointi on kuitenkin pysynyt samana. Joitain rakennuksia on myöhemmässä vaiheessa laajennettu. Siinä tapauksessa, että uudisosasta on käytetty samaa rakennusnumeroa kuin vanhasta osasta on ne erotettu U- ja V-kirjaimilla, esimerkiksi sairaalan vanha osa (V26) ja uusi osa (U26). Purettujen rakennusten rakennusnumerot on monessa tapauksessa otettu käyttöön uudisrakennuksissa. Selvyyden vuoksi purettujen rakennusten numeroinnin yhteydessä käytetään P-kirjainta. Esimerkiksi: purettu asuinrakennus (P30). Ellei lähteistä ole voinut päätellä käsitellyn rakennuksen numeroa, on se myös tekstissä jätetty mainitsematta. Lukemisen helpottamiseksi sijaintikartta numeroineen on sijoitettu sekä selvityksen alkuun että loppuun. Alaluvussa 5 on esitetty kartta, johon on merkitty selvityksessä käsitellyt paikat niistä käytettyine nimityksineen. Luku 2 Hennalan rakentumisen vaiheet antaa yksityiskohtaista tietoa Hennalan kasarmialueen historiasta sekä siitä, millaisiin päätöksiin ja periaatteisiin sen rakentaminen on perustunut. Luvussa 3 Aiemmat tutkimukset ja selvitykset tarkastellaan Hennalan varuskunta-aluetta käsitteleviä tutkimuksia kulttuuriympäristöarvojen näkökulmasta. Luku 4, Arkkitehtuurista ja rakennuskannasta, valottaa Hennalan asemakaavallisen ratkaisun ja arkkitehtuurin taustoja. Luvussa 5, Hennalan piirteitä osa-alueittain, kuvataan selvitysalueen eri osa-alueiden suunnittelun historiaa ja luonnehditaan yleisesti niiden rakennettua ympäristöä. Luvussa 6, Hennalan varuskunta-alue rakennettuna kulttuuriympäristönä, esitetään tiivistettynä selvitysalueen muotoutumisen vaiheet ja alueen asemaa Lahden kaupunkirakenteessa, käydään läpi selvitysalueen kulttuuriympäristöarvojen ulottuvuuksia, keskustellaan yleisesti selvitysalueen kehittämisen kysymyksistä sekä annetaan suosituksia sen kulttuuriympäristöarvojen vaalimiseksi. Alaluvun 6.4 karttakuvassa esitetään selvityksen myötä muodostunut yleispiirteinen näkemys selvitysalueen osa-alueille ominaisista arvoista ja muutoksensietokyvystä. Luettaessa karttaan liittyviä huomioita ja suosituksia on huomattava, ettei niissä esitettyjä yksittäisiä lauseita tule käyttää kontekstistaan irrotettuina, vaan ne on ymmärrettävä yhteydessä selvityksen koko tietosisältöön. Muutoksensietokykyä havainnollistavaa karttaa ei myöskään tule ymmärtää minkäänlaisena suunnitelmakarttana. Arkkitehtitoimisto Livady 9
10 10 Hennalan varuskunta-alueen kulttuuriympäristöselvitys Ajoittamaton valokuva päävartiosta (22). Kuva: Lahden kaupunginmuseon kuva-arkisto / Valokuvaamo Häme.
11 2 Hennalan rakentumisen vaiheet 2.1 Venäläisten aika (vuoteen 1917) Hennalan kasarmin syntymiseen johtaneita syitä Tässä luvussa esitetään Hennalan kasarmin tärkeimmät rakennusvaiheet ja tarkastellaan niitä historian tapahtumien valossa. Varuskunta-alueen kehitysvaiheiden logiikka tuodaan esille asettamalla dokumentoidut rakentamistapahtumat eri aikakausien yhteiskunnallisten ja hierarkkisten muutosten yhteyteen. Tarkastelussa on kolme päälinjaa: rakennusten historia, kasarmin käytön historia ja katsaus yhteiskunnallisiin tapahtumiin eli Lahden kaupungin sekä Suomen historiaan. Kunkin alaluvun lopuksi luodaan katsaus siihen, mitä käsitellyn aikakauden rakentamisesta on nähtävissä nykypäivänä. Luvun 2 lopussa toisiaan risteävät historian tapahtumat esitetään aikajanalla. Hennalan kasarmin rakentumisessa on erotettavissa neljä merkittävää vaihetta. Ensimmäistä rakennusvaihetta voi kutsua venäläisten ajaksi. Se päättyy Venäjän vallankumoukseen ja Suomen itsenäistymiseen vuonna Varuskunta-alueen yleinen hahmo ja valtaosa rakennuksista ovat peräisin pääasiassa tältä ajalta. Seuraava rakennusvaihe sijoittuu Suomen sisällissodan ja toisen maailmansodan väliselle ajalle ( ), jolloin Tampereen Rykmentti oli sijoitettuna Hennalaan. Tänä aikana rakennettiin valmiiksi useat venäläisten aikana keskeneräisiksi jääneet rakennukset luvulla kohennettiin alueen puistomaisia ulkotiloja ja teitä. Samalla esimerkiksi vesijohto- ja viemäriverkosto sekä sähköt uusittiin. Kolmannen rakennusvaiheen voi määrittää toisen maailmansodan jälkeiseen aikaan, jolloin Hennalaan oli sijoitetuina useita eri joukko-osastoja ja toimintoja luvulla rakennettiin uusia asuinrakennuksia ja esimerkiksi miehistörakennusten sisätilat uudistettiin kauttaaltaan ja 1970-luvulla valmistui merkittäviä täydennysrakennuksia, muun muassa sairaalan uusi osa (U26), muonituskeskus (30) ja koulutus- ja kurssikeskus (U40). Viimeinen rakennusvaihe, ennen kuin alue vapautui puolustusvoimien käytöstä, sijoittuu vuoden 1979 jälkeiseen aikaan. Tällöin Hennalan kasarmin käyttäjinä olivat Hämeen Rykmentti ja sen alainen Huoltokoulutuskeskus. Pääasiassa tehtiin käyttörakennuksia erilaisiin tarpeisiin, muun muassa varastoja ja autokatoksia. Alueen rakennuskannan peruskorjaus oli varsin kattavaa, ja monet rakennukset otettiin uuteen käyttöön. Tämän historiakatsauksen pääasiallisina lähteinä on käytetty Hennalan kasarmialueesta aiemmin tehtyjä selvityksiä: Lahden varuskunta Maankäyttöja maisemasuunnitelma Selvitys Lahden varuskunnan rakennuskannasta (Museovirasto / Kauppi) 2004), Lahden Hennalan varuskunta-alue Selvitys Hennalan kasarmin rakennuskulttuurista (Tmi Lauri Putkonen 2012) ja Hennalan varuskunta-alueen maisemaselvitys (Ramboll Oy 2014). Lisäksi tärkeinä lähteenä ovat olleet Seppo Toivosen kirjoitukset (2011 ja julkaisematon). Edellä mainittuja lähteitä ei ole yksilöity tässä luvussa. Viljelymaita nykyisen harjoituskentän paikalla vuonna Taustalla näkyvät puretut kasarmit P30 ja P32. Kuva: Lahden kaupunginmuseon kuva-arkisto. Hennalan kasarmin syntymiseen vaikuttivat pitkälti samat tekijät kuin pienen Lahden kylän kehittymiseen kaupungiksi ja maakuntakeskukseksi luvun puoliväliin asti Lahti oli ollut pieni kylä, jonka pääasialliset elinkeinot olivat maatalous ja kalastus. Ratkaisevaksi käänteeksi tulevan kaupungin kannalta muodostui vuoden 1867 päätös Riihimäen Pietarin radan linjaamisesta Lahden kautta. Lahden sijainti jo entisestään liikenteellisessä solmukohdassa vaikutti rautatien linjaukseen. Samoilla valtiopäivillä, joilla radan rakentamisesta päätettiin, tehtiin myös päätös Vesijärven ja Päijänteen yhdistämisestä Vääksyn kanavalla, jonka kautta saavutettiin uittoyhteys laajaan vesistöön. Vesiyhteyden lisäksi Lahdessa kohtasi viisi yleistä maantietä, joiden kautta kulki suurin osa itäisen ja läntisen Suomen välisestä liikenteestä. Ensimmäinen veturi saapui uutta rautatietä pitkin Lahteen elokuussa 1869, ja seuraavan vuoden alussa koko Riihimäki Pietari-rataosuus vihittiin käyttöön. Uusi rata yhdisti Suomen Pietarin kautta koko muuhun Eurooppaan. Vääksyn kanava valmistui vuonna 1871 ja vesiyhteys Päijänteeltä Lahteen yhdistyi ratayhteyteen rannikolle. Uusien yhteyksien ansiosta alue alkoi nopeasti kasvaa ja kehittyä. Kauaskatseiset liikemiehet vainusivat uudenlaiset kuljetusmahdollisuudet, ja Lahteen alkoi syntyä etenkin saha- ja puunjalostusteollisuutta. Lahti nimitettiin Hollolan kuntaan kuuluvaksi kauppalaksi vuonna 1878 ja lopulta itsenäiseksi kaupungiksi vuonna (Arkkitehdit Mustonen Oy 2012, 8 9; Simanainen 2012, 6; Turpeinen 1980, 17; Wikipedia / Lahti 2014.) Kasarmin perustaminen Lahteen ja Hennalan alueelle perustui Venäjän pyrkimykseen turvata Pietari Suomen kautta tulevilta hyökkäyksiltä. Sisä-Suomea ei sinällään otettu lukuun sotanäyttämönä, vaan mahdollisen vihollisen (Saksan tai Ruotsin) oletettiin tulevan Suomeen Itämereltä. Suomeen sijoitettavien joukkojen ensisijaisena tehtävänä oli estää vihollisen maihinnousu ja sen eteneminen rautateitä pitkin. Sen lisäksi oli taltutettava mahdolliset sisäiset kansannousut, sillä niin kutsuttujen sortovuosien tai venäläistämiskauden aikana lukujen vaihteessa suomalaisten aseellisten ryhmittymien pelättiin kääntyvän Pietarin puolustuksen sijasta sitä vastaan. Vuosien aikana suomalainen sotaväki lakkautettiin ja tilalle tulivat kokonaan venäläiset joukot. Samalla Suomen sotilasalue liitettiin Pietarin sotilaspiiriin. (Takala 2008, 33; Haila 1996, ) Venäjän ja Pietarin näkökulmasta Suomen rannikon puolustus oli ensisijaista, mutta myös rautatiepaikkakunnilla oli tärkeä strateginen merkitys. Muun muassa vuoden 1905 suurlakko oli lamauttanut rautatieliikenteen, mikä oli vaikeuttanut armeijan joukkojen siirtoja. Lakko oli osoittanut, että rautatieyhteyksien ylläpito kriisitilanteissa oli elintärkeää Pietarin sotilaspiirin päällikkö Nikolai Nikolajevitsh määräsi 3. Suomenmaalaisen tarkk ampujaprikaatin sijoitettavaksi Pietari Helsinki-rautatielinjalle, mistä alkoi mittava kasarmirakennusohjelma radanvarsitaajamissa. Lahti ja Hennalan kasarmi kuuluivat osana Venäjän laajamittaiseen Suomen linnoittamissuunnitelmaan, jonka mukaan vuosina perustettiin Helsingin ja Pietarin välisen rautatien suojaksi Hennalan lisäksi neljä varuskuntaa: Kouvola, Koria, Riihimäki ja Tammisaari. (Peippo 1993, 127; Haila 1996, 23.) Väritetty valokuva Hennalan kasarmeista ja niitä ympäröivistä pelloista 1910-luvulla. Kuva: Lahden kaupunginmuseon kuva-arkisto. Arkkitehtitoimisto Livady 11
12 2.1.2 Ensimmäinen rakennusvaihe Kaikkien 1910-luvulla Suomeen rakennettujen linnoitusten ja varuskuntien suunnittelusta vastasi paikallinen venäläinen rakennuskomissio, joka noudatti Venäjän sotilaskasarmien päärakennuskomission laatimia periaatepiirustuksia. 1 Venäjä kustansi uudet kasarmit, mutta rahat oli tarkoitus periä takaisin suomalaisilta, jotka näin joutuivat osallistumaan huomattaviin rakennuskustannuksiin. 2 (Haila 1996, 22.) Hennalan alueen valikoitumisen Lahteen perustettavan kasarmin sijoituspaikaksi voidaan sanoa alkaneen helmikuussa 1908, jolloin joukko venäläisiä upseereja saapui Lahteen tarkastelemaan Vierumäen leiripaikkaa ja kaupungin ympäristöä. Vuoden 1909 lopussa. Suomenmaalaisen tarkk ampujarykmentin Lahden komppania majoittui tilapäisiin tiloihin Möysänjärven rannalle Ionofin huopatehtaalle eli Möysän pirtille, ja vuoden 1910 lopussa toinen komppania siirtyi Nikolainkadun eli nykyisen Vapaudenkadun varrelle, Mattsonin oluttehtaalle. Aluksi venäläiset suunnittelivat kasarmien sijoituspaikaksi Fellmanin peltoja (nykyisen linja-autoaseman ja urheilukeskuksen välissä), mutta Venäjän keisarillisen hallituksen Pietarin sotilaspiirin viides sotilasrakennuskomissiooni osti Jylisevän eli Metsä-Hennalan maat. Kasarmin peruskivi laskettiin (Pihkala 1980, 491.) 1 Oletettavasti Lahden kasarmialueen alkuperäisistä piirustuksista on säilynyt ainoastaan pari asemapiirrosta. Muut piirustukset ovat mahdollisesti joko tuhoutuneet tai viety Venäjälle. 2 Suomen Venäjälle maksamia korvauksia käsittelee Pertti Luntinen kirjassaan Sotilasmiljoonat (1984). Teoksen lopussa hän kiteyttää tutkimuksensa tuloksen seuraavasti: Sotilasmiljoona-asiassa oli siis syvimmiltään kyse siitä, että Venäjän valtakunnanrahastoon otettiin Suomesta niin paljon rahaa kuin pystyttiin luvun puolivälissä tehtyihin mittauksiin perustuvan Senaatin kartan mukaan kasarmin tontilla on alun perin ollut Hennalan talo 3 ja siihen kuuluva pelto. Talo on sijainnut suurin piirtein suurten miehistörakennusten (23, 24) välissä, samalla kohdalla missä nykyisin on korkea lipputanko. Peltoaukea on vastannut alaltaan likimain nykyistä lippukenttää. Talolle on johtanut pohjoisesta tuleva tie, jonka linjaus vastaa jossain määrin kasarmialuetta halkaisevaa, pohjois eteläsuuntaista tietä. Voidaan päätellä, että alueella aiemmin ollut talo, siihen liittyneet pellot ja tie ovat osaltaan antaneet lähtökohdat Hennalan kasarmialueen suunnittelulle. Kasarmin rakentaminen lähti nopeasti käyntiin, ja pääosa rakennustöistä saatiin valmiiksi vuosien 1912 ja 1913 aikana. Esimerkiksi suuret miehistörakennukset (23, 34) olivat asumiskunnossa jo elokuussa 1912, jolloin niihin sijoittui 11. Suomenmaalaisen tarkk ampujarykmentin pataljoona. Hennalan kasarmin rakentamisella oli huomattava työllistävä vaikutus koko Lahden alueelle, sillä urakka toi töitä vuosiksi noin 3000 rakentajalle, joista suurin osa oli suomalaisia. Samaan aikaan Lahden väkiluku oli noin 5000 (Wikipedia / Lahti 2014). Rakennuksiin käytetyt tiilet hankittiin pääasiassa paikallisilta valmistajilta, esimerkiksi Mukkulan ja Oitin tiilitehtailta, joiden tuotanto kasvoi voimakkaasti. Kasarmin rautarakenteet sen sijaan tuotiin Venäjältä. Hennalan kasarmialueen yleisilmeestä tuli varsin yhdenmukainen. Ilmeinen syy tähän on keskitetty suunnittelukäytäntö, joka perustui päärakennuskomissiossa laadittuihin periaatepiirustuksiin. Rakennustapa noudattaa Venäjän sotilasrakentamisen yleisvaltakunnallisia ohjeita: punatiilijulkisivut koristeltiin sekä sotilas- että teollisuusrakentamiselle ominaisilla tiiliornamenteilla. Perustukset tehtiin 3 Hennalan tilan nimi löytyy pitäjänkartasta, jonka tarkka ajoittaminen on ongelmallista (ks. Ramboll Oy 2014, 16). luonnonkivestä, eikä rakennusten alla ollut kellareita. Porrashuoneiden rakenteet kappaholvattiin I-palkeilla. Tyypillisiä yksityiskohtia ja piirteitä olivat valurautaiset porraskaiteet, korkeat huonetilat, peiliovet, moniruutuiset ikkunat, kylmä ullakko ja peltikatto. Hennalan kasarmin rationaalinen rakenne- ja materiaalimaailma edusti aikansa kestävää perusrakentamista.4 Osaltaan Hennalan rakennusten samankaltaisuus selittyy myös sillä, että suurin osa venäläisten ajan rakennuksista on rakennettu samanaikaisesti. Tiedetään, että kasarmit 23 ja 24 otettiin käyttöön elokuussa 1912, muiden rakennusten tarkasta valmistumisajankohdasta ei ole varmuutta. Valtaosa venäläisten ajan rakennuksista valmistui kuitenkin vuosien aikana. Näistä rakennuksista olivat vuonna 2014 yhä käytössä 5 upseerien asuinrakennukset (1, 3, 4, 5, 6), upseerikerho (7), rykmentin komentajan talo (8), rykmentin jääkellari (13), halkovaja (14), upseerien sauna ja pesula (15), varastot (18, 29, 35), rykmentin kanslia ja päävartio (22), konekiväärijoukkueen eli kuularuisku- ja tiedustelukomennuskuntien kasarmi (25), rykmentin sairaalan vanha osa (V26), kaalikellari (31), sairaalan pesula (33), sairaalan tartuntatautien osasto (34), asevarikko (36), sepän paja (38), hevostallit (39, 41), kanslia ja päävartio (V40), varuskunta-alueen ulkopuolella sijaitseva kappeli (57). Suurin osa vuosina valmistuneista rakennuksista on myöhemmin otettu uuteen käyttöön. Osa 1910-luvulla valmistuneista rakennuksista on myöhemmin purettu. Vuonna 2014 tehdyn maisemaselvityksen (Ramboll Oy) ja venäläisten laatiman, päiväämättömän asemapiirustuksen perusteella purettuja rakennuksia olisivat olleet muun muassa 4 Kasarmirakennusten arkkitehtuuria kuvaillaan tarkemmin luvussa 3. Kasarmialueen arkkitehtuurista ja rakennuskannasta. 5 Tässä on esitetty rakennusten alkuperäinen käyttötarkoitus. oppilasjoukkueen kaksikerroksinen kasarmi (P30) ja kolmekerroksinen asuinrakennus (P32), jotka sijaitsivat nykyisen muonituskeskuksen (30) paikkeilla. Näiden lisäksi likimain nykyisten ajoneuvotilojen kohdalle rakennettiin 1910-luvulla vaunuvajat (P48, P51), hevostalli (P49), korppuvaja (P50), vetovälineiden varasto (P56), jotka ovat myös saaneet väistyä myöhemmän rakentamisen tieltä. Suurin piirtein nykyisen autokatoksen (50) paikalla oli 1910-luvulla valmistunut ampumarataan liittynyt pieni rakennus (P58). Nykyisten Sotilasmusiikkimuseon (53) ja Sotilaslääketieteen museon (54) vierellä oli alun perin kolmikerroksinen upseerien asuinrakennus (P55) ja näihin rakennuksiin liittyvä kellari (P52), jotka on purettu. Alueen kaakkoisosan alkuperäisistä asuinrakennuksista on myöhemmin purettu yksi (P2), ja sen paikalla on nyt vuonna 1967 valmistunut asuinrakennus (92). Asuinalueella oli myös useita pieniä varastorakennuksia, jotka on myöhemmin purettu. Haila mainitsee, että vuonna 1910 tehdyn selvityksen mukaan monet ennen Hennalaa perustetut venäläiset kasarmit eivät olleet täyttäneet edes vaatimattomimpia hygienian vaatimuksia. Erityisesti ahtaus ja huono ilmanvaihto olivat olleet silmiinpistäviä. Näistä syistä sairastuvuus Venäjän armeijassa oli suurempaa kuin länsimaissa samaan aikaan. Hennalan kaltaisissa, 1910-luvulla rakennetuissa kasarmeissa tämä otettiin kuitenkin suunnittelussa huomioon. Vaikka asetuksen määräämä tiukka tilanormi aiheutti yhä ahtautta, oli hygieniaan kiinnitetty paljon huomiota. Esimerkiksi tiiltä pidettiin paitsi kestävänä myös hygieenisenä materiaalina. (Haila 1996, ) Rakennuksissa oli puulämmitys, osassa myös vesijohto ja viemäri. Vuonna 1912 Lahden sotilasrakennuskomitea pyysi kaupungilta vesijohdon pidentämistä kasarmialueen rajalle. Näin Hennalan varuskunta-alue liitettiin kunnallistekniikkaan. 12 Hennalan varuskunta-alueen kulttuuriympäristöselvitys
13 2.1.3 Hennalan tyhjeneminen vuonna 1917 ja kesken jääneet rakennukset Osa Hennalan kasarmille alun perin suunnitelluista rakennuksista jäi rakentamatta tai keskeneräisiksi. Ensimmäinen maailmansota alkoi vuonna 1914, ja 31. päivä heinäkuuta Venäjällä julistettiin yleinen liikekannallepano. Tällä lienee ollut vaikutus myös Hennalan rakentamiseen ja etenkin sen Venäjältä tulevaan rahoitukseen. Vuonna aloitettuja, mutta keskentekoisiksi jääneitä rakennuksia olivat kuormaston varasto (44), leipomo (45) ja niin sanottuna klubirakennuksena tunnettu kasarmi (46), joiden rakentaminen oli aloitettu vuonna Varuskuntakirkon (59) rakentaminen aloitettiin vuonna 1914, ja tavoitteena oli saada se valmiiksi saman vuoden joulukuussa. Rakennus jäi kuitenkin kesken. Muita vuonna 1914 aloitettuja, mutta keskeneräisiksi jääneitä rakennuksia olivat prikaatin komentajan asunto (53) ja kanslia (54). Nykyisen muuntamon (19) rakentamisajankohta ei ole tiedossa; se saattaa olla venäläisten ajalta, 1920-luvulta tai 1930-luvun alusta. Varuskunnassa vain Tarkk ampujien komentajalla oli oma talonsa, muut upseerit asuivat kerrostaloissa. Vanhemmille upseereille kuuluneet rakennukset olivat lähempänä upseerikerhoa kuin nuorten upseerien asunnot. Asuinrakennukset valmistuivat rakennuksista viimeiseksi. Varuskunnalla oli pyrkimys jonkinasteiseen omavaraisuuteen. Kotieläiminä pidettiin rasvahäntälampaita, hevosia ja aaseja. Kasarmilla oli isot uunit, joissa paistettiin leipää. Alueella oli myös kolme suurta tallia (39, 41, P49), joissa oli asemapiirustuksesta käännetyn selvitystekstin mukaan tilat 147 hevoselle. Venäläisten aikana Hennalan kasarmin rakentamisessa oli ilmeisesti keskitytty suurimmaksi osaksi rakennuksiin ja aluerakenteet ovat jääneet pahasti kesken. Esimerkiksi alueelle nykyisellään luonteenomainen, puistomainen yleisilme puurivistöineen on peräisin myöhemmältä ajalta, pääasiassa 1930-luvulta. Varhaisissa asemapiirustuksissa ei ole esitetty juurikaan istutuksia tai käsiteltyjä viheralueita, ja kirkolle (59) suunnitellut portaat jäivät tekemättä. Vuodelta 1930 peräisin olevassa Tappara-lehden kirjoituksessa Hennalan tieverkostoa kuvaillaan lähinnä veneellä kuljettavaksi ja koko aluetta sanoilla suota ja kuraa, ja kaiken yllä kylmä, raskas sumu (Toivonen, julkaisematon, 9 10). Lahtelaisten suhtautuminen Hennalaan sijoitettuihin venäläisiin sotilaisiin oli kaksijakoinen. Varuskunnalla oli todella suuri taloudellinen merkitys koko kaupungille ja sen kehitykselle. Esimerkiksi tiedetään, että ensimmäisen maailmansodan aiheuttaman Venäjän liikekannallepanon seurauksena syksyllä 1915 Hennalaan oli majoitettuna noin 8100 sotilasta, kun Lahden kaupungissa oli samaan aikaan arviolta vain noin 6300 asukasta. Oletettavasti suuri kasarmi oli Lahden tärkein yksittäinen kauppakumppani. Toisaalta venäläisiä pidettiin kurittomana sakkina, jota jopa pelättiin. Erityisesti Hennalan lippukentän liepeillä teltoissa majoittuneet kasakat olivat kaupunkilaisten epäsuosiossa, sillä heillä oli tarinan mukaan tapana hakea maataloista elintarvikkeita ilmaiseksi. Lahtelaisten suhtautuminen venäläisiin alkoi muuttua varsin kielteiseksi etenkin vuoden 1917 aikana. Epäluottamuksesta kertoo esimerkiksi se, että eräänä Lahden työväen järjestyskaartin perustamismotiivina olivat Hennalassa olleen venäläisen varusväen kurittomuudet ja ryöstöt sekä yleinen pelko epäjärjestyksestä. (Pihkala 1980, 491; Takala 2008, ) Vuoden 1917 helmikuun 6 vallankumouksen vaikutuksesta Venäjän armeijan moraali laski. Sotilaiden paluu Venäjälle alkoi syksyllä. Enimmillään elokuussa 1917 Suomessa oli ollut noin venäläistä sotilasta, vuoden lopussa heitä oli enää Hennalan tyhjennys käynnistyi lokakuussa 1917, samoihin aikoihin aikaan kuin bolševikit suorittivat Venäjällä vallankaappauksen. Suomen sisällissodan alkaessa vuonna 1918 varuskunnassa oli jäljellä enää muutama upseeri ja vartiomies. (Takala 2008, 34.) 6 Helmikuun vallankumous tapahtui maaliskuussa Venäläisten ajalta säilyneet piirteet Hennalassa Venäläisten ajan voidaan hyvällä syyllä sanoa olevan Hennalan kasarmin rakennusvaiheista merkittävin. Hennalan alueen noin viidestäkymmenestä nykyisestä rakennuksesta yli puolet on rakennettu 1910-luvulla. Tältä ajalta ovat peräisin ne keskeiset periaatteet ja piirteet, joihin alueen myöhempikin rakentaminen on tavalla tai toisella sopeutettu. Toisin kuin useissa muissa saman ajan kasarmeissa, Hennalan rakennukset sijoittuvat tontille maastonmuotoja noudattaen. Varuskuntakirkoksi suunniteltu sotilaskoti (59) on sijoitettu alueen korkeimmalle kohdalle. Sitä kiertää muiden rakennusten kolmiomainen kehä, jossa eri rakennukset on jaoteltu toiminnallisiin ryhmiin. Upseerien asunnot ovat erillisenä ryhmänään alueen koillisosassa. Suuri tasainen lippukenttä on alueen itäosassa, miehistörakennusten (23, 24) edessä. Päävartio (22) ja pääasiallinen kulku alueelle ovat asuinalueen, kentän ja kasarmien taitekohdassa. Kaikki nämä piirteet oli hahmoteltu jo venäläisen rakennuskomission päiväämättömässä asemapiirustuksessa, ja ne ovat yhä nähtävissä alueella. Hennalan arkkitehtuurin ja asemakaavoituksen piirteitä käsitellään tarkemmin luvussa 3 KasarmialueenArkkitehtuurista ja rakennuskannasta. Väritetty valokuva 1910-luvulta. Miehistökasarmit (23, 34) ja lippukenttä. Taustalla näkyvät sotilaskirkon (59) tornit. Kuva: Lahden kaupunginmuseon kuva-arkisto. Arkkitehtitoimisto Livady 13
14 2.2 Tampereen Rykmentin aika ( ) Suomen sisällissota ja Hennala vankileirinä Vuodet olivat käänteentekeviä sekä Suomen ja Venäjän että Hennalan kasarmin historiassa. Venäjällä tehtiin vallankumous, Suomi itsenäistyi, ja venäläiset joukot jättivät Hennalan. Suomessa alkoi suurlakko Lahdessa työväki otti vallan käsiinsä. Lakkolaiset miehittävät postin, lennättimen, puhelinkeskuksen ja poliisilaitoksen. Venäläisten sotilaiden lähdettyä Lahden Työväen Järjestyskaarti (Punakaarti) otti Hennalan harjoituskäyttöönsä. Kaarti marssi kasarmille yhtenä kulkueena Suomen sisällissota alkoi siitä kahden viikon päästä. Sodan puhjettua punaiset miehittivät Lahden rautatieaseman ja kaupungintalon ja pitivät kaupunkia hallussaan kolmen kuukauden ajan. (Takala 2008, 9, 20, 23.) Se osa venäläisten sotilasomaisuudesta, jota ei oltu viety Venäjälle, oli luovutettu Suomen punaiselle kansanvaltuuskunnalle tai suoraan punakaartille. Lahdesta tuli sisällissodassa tärkeä punaisten täydennyskeskus, josta lähetettiin joukkoja rintamalle. Punainen esikunta istui Hennalassa, ja varuskunnan vahvuus oli enimmillään noin 4000 miestä. Loviisassa maihin nousseet saksalaiset joukot aloittivat Lahden valloituksen Taistelujen etenemisestä ja yksityiskohtaisista vaiheista voi lukea esimerkiksi Hannu Takalan kirjasta Taistelu Lahdesta Lopullinen käänne Lahden punaisten kukistumisessa tapahtui kuitenkin saksalaisten vallattua Hennalan kasarmit 1. toukokuuta. 7 Tämän jälkeen punaiset antautuivat nopeassa tahdissa. (Takala 2008, ) Taistelujen päätyttyä Lahdessa jouduttiin käsittelemään valtavaa vankimäärää. Kaupungin keskustan tuntumassa olleelle Fellmannin pellolle, kouluihin ja teollisuuslaitoksiin kootuista vangeista noin puolet siirrettiin Hennalaan perustettuun Lahden Sotavankilaan, josta tuli myöhemmin Lahden Pakkotyölaitos. Se oli yksi suurimmista sisällissodan vankileireistä. Hennalassa oli runsaimmillaan noin punavankia. Olot vankileirillä olivat erittäin huonot niin hygienian kuin ravinnonkin suhteen. Leirillä kuoli yli 1100 vankia, joista noin puolet teloitettiin. 8 Kasarmialueen ulkopuolella olevan tiilisen tsasounan eli rukoushuoneen (57) seinässä on muistolaatta, jossa kerrotaan, että se oli yksi leirin teloituspaikoista. Teloituksia tehtiin tiettävästi myös asuinrakennus numero 5 takana. Vankeja vietiin viitosen taakke. (Takala 2008, 112.) 7 Useissa käytössä olleissa lähteissä mainitaan, että Hennalassa käydyt taistelut aiheuttivat rakennuksille vaurioita. Vahinkoja ei kuitenkaan ole eritelty. 8 Eri lähteiden ilmoittamat kuolleisuusluvut vaihtelevat jonkin verran, esimerkiksi: 1187 kuollutta, joista noin 500 teloitettua (Tmi Lauri Putkonen 2012, 7) tai 1128 kuollutta, joista 667 teloitettua (Toivonen 2011, 6). Käytetyistä lähteistä ei käy yksiselitteisesti ilmi, mitkä Hennalan rakennukset olivat missäkin käytössä punavankileiriaikana. Vankien määrä on kuitenkin ollut erittäin suuri, ja oletettavasti kaikki valmiina olleet rakennukset oli valjastettu vankileirin käyttöön. Vankilakäytössä olivat ainakin suuret miehistörakennukset (23, 24) päävartio (22) sekä kanslia / päävartio eli nykyinen esikuntarakennuksen vanha osa (V40). Naisvankeja oli sijoitettuina ainakin myöhemmin purettuun kasarmirakennukseen (P39) (Vanhanen & Kiimalainen 2008, 157). Upseerien asuinrakennus (1) toimi vankileirin toimistona, muut valmiit asuinrakennukset olivat suomalaisten upseerien asuntoina. Toimisto- / esikuntarakennus (25) toimi vankileirin sairaalana. Myös tartuntatautien osasto (34) sekä sairaalan pesula (33) olivat vankileirin sairaalakäytössä. Varasto (29) oli miehistösaunana. Seppo Toivosen julkaisemattomassa tekstissä Hennalan historiaa ja vähän Lahdenkin on lainaus, jossa Hennalan vankileirin lääkäri Mauno Vannas kuvailee tilanahtautta, tauteja ja likaisuutta karmivalla tavalla: Ollakseni oikeudenmukainen täytyy minun tunnustaa, että vankeja oli vain yhdessä kerroksessa lattialla, eikä päällekkäin, niin kuin anjovispurkissa. Mutta kylläkin niin tiheässä, että makaamaan kaikki eivät mahtuneet, vaan toiset istuivat rinnakkain ja tukivat siten nukkuessaan toinen toisiaan. Vintti ja porraskäytävät olivat yhtä täynnä kuin muutkin paikat. ( ) 11. elokuuta. Kävin tarkastamassa kasarmia n:o 4. 9 Tuossa mies, kuolemassa muurin kulmaan, mies, joka ennen vappua oli viimeksi ollut saunassa. Ullakot, huoneet, portaat ja piha miehiä täynnä. Aamuisin lainehtivat käytävät ulostuksista, joita ämpärillä koetetaan edes hukan vähentää. ( ) Likaisuus on ylitsevuotavaa. 10 Hennalan vankileiri ja pakkotyölaitos tyhjennettiin lokakuuhun 1919 mennessä. 9 Vannaksen käyttämät numerot eivät vastaa tässä selvityksessä käytettyä rakennusnumerointia. 10 Suomen valokuvataiteen museon Punamustavalkea näyttelyyn liittyvän julkaisun lähdeluettelosta löytyy maininta Seppo Toivosen julkaisemattomasta käsikirjoituksesta Hennalan vankileirin historia vuodelta (Kukkonen & Heikka (toim.) 2008). Tätä tekstiä tutkimusryhmällä ei ole ollut käytössä, mutta oletettavasti siinä on yksityiskohtaisempia tietoja vankileirin järjestelyistä ja olosuhteista. Toivonen on järjestänyt myös aiheesta luentoja ja näyttelyn Sotilasmusiikkimuseossa (53). 14 Hennalan varuskunta-alueen kulttuuriympäristöselvitys Fellmannin pellolle koottuja punavankeja toukokuussa Kuva: Suomen vapaussota kuvissa II, 1934,
15 punavankia miehiä, naisia ja lapsia sekä hevosta Fellmannin pellolla. Kuva: Suomen vapaussota kuvissa II, 1934, Ylilääkäri J. Vitali ja hoitajia Hennalan vankilan edessä vuonna Kuva: Lahden kaupunginmuseon kuva-arkisto. Saksalaisen yliluutnantti Hans Tröbstin Hennalan vankileiriltä ottama valokuva. Kuva: Hans Tröbst / Kukkonen & Heikka Arkkitehtitoimisto Livady 15
16 2.2.2 Kasarmi venäläisenä keskitysleirinä Tampereen Rykmentti asettuu Hennalaan Keväällä 1920 sijoitettiin itärajan takaa Suomeen pyrkivää venäläistä ja karjalaista pakolaista Hennalan venäläinen keskitysleiri -nimiseen laitokseen. Nykykielenkäytössä keskitysleiri-sanan voisi ehkä korvata sanalla vastaanottokeskus, joka kuvaisi paremmin sen toimintaa. Saapuessaan Hennalaan osalla pakolaisista oli perheet mukanaan. Useat tulijat olivat pukeutuneet kuluneisiin tsaarinajan univormuihin, ja heidän kenkänsä olivat rikkinäisiä. Kasarmeilla pakolaisille tarjottiin heti teetä ja voileipiä ja heidät asetettiin karanteeniin mahdollisten kulkutautien ehkäisemiseksi. Karanteenin jälkeen heillä oli mahdollisuus päästä erillisluvalla kasarmialueen ulkopuolelle, esimerkiksi kaupunkiin ostoksille. Hennalan venäläinen keskitysleiri käytti vain osaa kasarmialueesta. Samaan aikaan osa rakennuksista oli Suomen armeijan käytössä. Tilojen jakautuminen ei tule ilmi käytetyistä lähteistä. Leirin muonituksesta ja huollosta vastasivat Yhdysvaltojen ja Venäjän Punaiset Ristit. Pakolaisia majoitettiin Lahdessa noin puoli vuotta, ja syksyllä 1920 heidät siirrettiin Hämeenlinnaan. Hennalassa oli syksystä 1919 alkaen toiminut Tampereen Rykmentin niin kutsuttu harjoituspataljoona. Lokakuussa 1920 Hennalasta lopulta tuli Rykmentin vakituinen varuskuntapaikka. Tampereen Rykmentti oli saanut alkunsa toisen Jääkärirykmentin täydennyspataljoonana vuonna 1918, ja se oli myöhemmin nimetty sisällissodassa tapahtuneen Tampereen valtauksen muistoksi. On ymmärrettävää, että Tampereen Rykmentin asettuessa Lahteen kaikkien kaupunkilaisten suhtautuminen siihen ei ollut pelkästään myönteistä. Hennalan kasarmit olivat punavankileiriajalta jääneet etenkin työläisväestön katkeruuden kohteeksi, ja Suomen armeija nähtiin vielä valkoisten vallan jatkeena. Lahti oli itsenäisyyden alkuaikoina enimmäkseen työläiskaupunki, ja sen kunnallishallinto oli vasemmistoenemmistöinen jo vuoden 1933 kuntaliitoksen jälkeen. Tällöin entisiä punakaartilaisia oli noussut kaupungin johtopaikoille. Rykmentin upseeristolla, joka oli pääasiassa oikeistolaista, oli suuri työ rakentaa luottamuksellisia suhteita lahtelaisiin. Ajan mittaan asenteet kuitenkin lievenivät. (Peippo 1993, , 134; Toivonen 2011, 7; Pihkala 1980, 491.) Yksi syy poliittisten jännitteiden asteittaiseen laukeamiseen oli varmaankin normaalissa arjessa sekä varuskunnan ja kaupunkilaisten välisessä kanssakäymisessä. Tampereen Rykmentti oli elin tarvikkeiden suhteen lähes kokonaan kaupankäynnin varassa, ja se toi lahtelaisille merkittäviä tuloja. Varuskunnan pelloilla kokeiltiin perunanviljelyä vain poikkeustapauksena. Sen sijaan sikoja kasvatettiin kasarmin omassa sikalassa (P49) lähes 15 vuotta (Peippo 1993, 143; Museoviraston lausunto ). Näin saatiin tyydytetyksi osa rykmentin lihantarpeesta, ja samalla tulivat ruoantähteet hyödynnetyksi. Vuosien 1920 ja 1939 välisenä aikana Lahden väkiluku moninkertaistui ja kaupunki kasvoi voimakkaasti. 11 Tänä aikana Lahti tuli tunnetuksi esimerkiksi puuseppien ja huonekalutehtaiden kaupunkina. Vuonna 1924 Fellmannin kartanon maat liitettiin Lahteen, joka sai sataman Vesijärven rantaan. Sa- 11 Vuonna 1920 Lahdessa oli noin 7200 asukasta ja vuonna 1940 jo noin asukasta (Wikipedia 2015). Osittain tämä selittyy vuoden 1933 alueliitoksella, jossa esimerkiksi Hollolan kuntaan kuulunut Hennala liitetään Lahteen. malla kaupungin pinta-ala lähes kaksinkertaistui. (Peippo 1993, ) Hennalan kasarmin ja Lahden kaupungin vuorovaikutus ei rajoittunut pelkästään kauppasuhteisiin. Esimerkiksi vuonna 1922 Lahdessa vallitsi asuntopula, ja muutamien Hennalassa olevien käyttämättömien kasarmien ottamista asuntokäyttöön anottiin. Hanke ei kuitenkaan toteutunut. Lahden kauppatorin ja Hennalan välillä oli jo 1920-luvulla toimiva linjaliikenne. Vuonna 1929 Hennalassa järjestettiin ensimmäiset omaisten päivät, joiden tarkoituksena oli tutustuttaa asevelvollisten vanhempia armeijan oloihin. (Pihkala 1980, 405, 442; Peippo 1993, 135.) Helena Peippo (1993) kuvailee varuskunnan ja kaupunkilaisten yhteiseloa yksityiskohtaisemmin tekstissään Hennalan varuskunta ja Lahden kaupunki ja 1930-luvuilla. Tampereen Rykmentin paraati lippukentällä 1930-luvulla. Kuva: Lahden kaupunginmuseon kuva-arkisto. Koillisen asuinalueen sisäänkäyntiportti Hennalankadun puolella vuonna Kuva: Lahden kaupunginmuseon kuva-arkisto. 16 Hennalan varuskunta-alueen kulttuuriympäristöselvitys
17 2.2.3 Toinen rakennusvaihe mittavia korjaustöitä Venäläisten sotilaiden lähdön, sisällissodan taistelujen ja punavankileirin jäljiltä Hennalan kasarmi oli huonossa kunnossa. Osa rakennuksista oli jäänyt keskeneräisiksi, myös ulkoalueet ja tieverkosto olivat jääneet vaille viimeistelyä. Tampereen Rykmentti teki raivaus- ja siivoustöitä harjoitusten lomassa. Sotilaiden lisäksi varuskunta työllisti luvuilla ainakin 50 siviilityöntekijää (Peippo 1993, 144). Rakennusten korjaustöiden yhteydessä siviiliväkeä saattoi olla töissä kaksinkertainen määrä. Vuoteen 1924 asti rakennusten korjauksesta vastasi Hämeen läänin rakennuskonttori ja sen jälkeen Puolustusministeriön insinööriosasto. Hämeen Rykmentin aikana tehdyt rakennustyöt keskittyivät enimmäkseen vuosien 1920 ja 1926 välille. Tänä aikana tehtiin valmiiksi suuri määrä venäläisten aikana keskeneräisiksi jääneitä rakennuksia ja kunnostettiin sisällissodan ja sen jälkimaininkien vaurioita. Kasarmin uutena käyttäjänä Hämeen Rykmentti otti myös monet jo valmiit rakennukset uuteen käyttöön luvulla rakennustöissä keskityttiin asuinolojen ja kasarmin toiminnan parantamiseen. Esimerkiksi vuonna 1931 kunnostettiin kasarmit, kantahenkilökunnan asunnot, pesula, ruokala, sikala ja tallit. Varsinainen uudisrakentaminen oli kuitenkin ja 1930-luvulla vähäistä. Valmiiksi rakennetut keskeneräiset rakennukset ja käyttötarkoituksen muutokset on yksilöity oheisessa infolaatikossa. Itsenäisen Suomen armeijan kasarmien haluttiin poikkeavan Venäjän vallan ja erityisesti sortokauden aikaisista kasarmeista. Tästä ilmeisimpänä esimerkkinä Hennalassa toimii venäläisiltä jo vuonna 1914 keskeneräiseksi jääneen, kasarmin keskipisteeksi suunnitellun ortodoksisen sotilaskirkon (59) muutos. Suomalaiset muokkasivat sen sotilaskodiksi vuonna Tyyliltään kirkko oli alun perin muistuttanut samanaikaisesti rakennettuja Riihimäen ja Kouvolan ortodoksisia kirkkoja, se oli rakennettu punatiilestä, ja siinä oli graniittinen kivijalka. Ulkopuolelta kirkko oli ollut tarkoitus maalata ja sisäpuolelta rapata. Kirkossa oli ollut kaksi tornia, kupolimainen ja suippo. Vesikatto oli maalattu vihreäksi ja tornien katot hopean värisiksi. Kirkon rakennustyöt olivat edenneet hitaasti muun muassa riittävän rahoituksen ja ammattitaitoisen työvoiman puutteen takia. Niinpä esimerkiksi välikatto, lämmityslaitteet, ovet, ikkunat, lattia ja sisäportaat puuttuivat suomalaisten saadessa rakennuksen haltuunsa. Keskeneräinen kirkko toimi suomalaisten käytössä heinävarastona vuoteen 1923 asti. Muutossuunnitelmat tilattiin arkkitehti Carolus Lindbergiltä. Aluksi rakennus aiottiin muuttaa luterilaiseksi sotilaskirkoksi, mutta siitä päätettiin kuitenkin tehdä kasarmin sotilaskoti. Arkkitehtuuriltaan muokattu rakennus poikkeaa täysin keskeneräiseksi jääneestä ortodoksisesta kirkosta. Tyyliltään sotilaskoti on klassistinen, ja se tekee selvän pesäeron aiempaan venäläiseen tyyliin. Uudistetusta rakennuksesta on poistettu esimerkiksi ortodoksikirkolle ominaiset tornit. Vuonna 1938 sotilaskotia vielä laajennettiin eteläsivulle tulleella kylkiäisrakennuksella. Venäläisiltä kesken jäänyt sotilaskirkko muutettiin sotilaskodiksi vuonna Kuva vuodelta Kuva: Lahden kaupunginmuseon kuva-arkisto. Sotilaskodin laajennus vuodelta Ajoittamaton kuva. Kuva: Lahden kaupunginmuseon kuva-arkisto. Arkkitehtitoimisto Livady 17
18 Rakennuskorjausten lisäksi Hennalassa tehtiin ja 1930-luvulla mittavia maanmuokkaus- ja istutustöitä. Venäläisellä kaudella rakennettua sähkö-, vesi- ja viemäriverkostoa parannettiin, lippukenttä salaojitettiin ja varuskunnan alueelle istutettiin lehtipuukujia. Esimerkiksi osa lippukenttää sivuavan koivukujan puista on peräi sin 1920-luvulta. Myös sotilaskodin (59) ja upseerikerhon (7) puistomaista ympäristöä kohennettiin. Toivonen mainitsee, että muita kasarmin muutoksia Tampereen Rykmentin ajalta olivat muun muassa vuonna 1926 valmistunut koneellinen pesulaitos sekä rykmentin keittiön 12 ajanmukaistaminen ja varustaminen höyrykeittimin vuonna 1931 (Toivonen 2011, 8, 10). Samana vuonna toisen pataljoonan ruokasalista tehtiin elokuvahuoneisto ja venäläisten alueen lounaislaidalle rakentama ampumarata purettiin. Puretun ampumaradan sementtilohkareista rakennettiin upseerikerhon taakse takavalli pistoolija pienoiskivääriradalle vuonna Ulkokäymälät purettiin vuonna 1931 ja wc:t siirrettiin sisätiloihin. Vuonna 1932 rykmentille rakennettiin uimalaituri Mytäjäisten järveen. Vuonna 1926 rautatiepataljoona siirtyi Hennalaan ja Lahden Sotilaspiirin esikunta asettui kasarmille vuonna Hennala kuului aiemmin Hollolan kuntaan, mutta alue liitettiin vuonna 1933 Lahden kaupunkiin. Varuskunnan näkemyksen mukaan Hollolan kunta oli laiminlyönyt esikaupunkialueiden kunnossapitoa. Tämä oli näkynyt varuskunnan lähettyvillä muun muassa teiden huonokuntoisuutena ja katuvalaistuksen puutteena. Kasarmissa oltiin ilmeisen tyytyväisiä, kun Hennala siirtyi osaksi Lahden kaupunkia. Näkemys oli, että Hollola ei ollut huolehtinut rykmentin eduista, vaikka varuskunta oli tuottanut kunnalle verojen muodossa vuosittain huomattavan rahasumman ja 1930-luvun rakennus- ja korjaustöiden jälkeen Hennalan kasarmi on kuvausten perusteella ollut varsin esimerkillisessä kunnossa. Venäläisten jälkeensä jättämän kasarmin muutosta kuvaa hyvin Tampereen Rykmentin tiedotuslehdessä Tappara 12/1930 ollut teksti: Monet lukijamme varmaan muistavat millainen Hennala oli niihin aikoihin. Suota ja kuraa, ja kaiken yllä kylmä, raskas sumu. Tiet olivat parhaiten veneellä kuljettavia, ajuri suostui vain armosta ottamaan kyydin sinne, auto tuskin milloinkaan. Kasarmit olivat ryssien ja vankien jäljiltä mitä kurjimmassa kunnossa ja koko alue mätänevää törkyä tulvillaan ( ) Kasarmialue on muuttunut kuluneen kymmenvuotiskauden aikana. Tiet ovat lopultakin alkaneet tunnustaa tuhansien sorakuormien merkityksen ja ovatkin nyt kovat, kuivat ja tasaiset kuin katu. Syvien valtaojien avulla on tämä entinen suo saatu kuivumaan. Alueelle istutetut sadat koivut sekä tuuheat pensasaidat tekevät sen viihtyisäksi, jopa kauniiksikin. (Sit. Toivonen, julkaisematon, 9 10.) Tampereen Rykmentin yhteys Lahteen katkesi syksyllä 1939, kun se kutsuttiin ylimääräisiin kertausharjoituksiin, jolla nimellä talvisotaa edeltänyttä vaihetta kutsuttiin. Lokakuun 7. päivänä rykmentti lähti Lahdesta junalla eikä enää palannut kaupunkiin. 13 (Tervasmäki 1978, 33 38; Peippo 1993, 127.) Päävartio (22) vuonna Kuva: Lahden kaupunginmuseon kuva-arkisto. Kasarmi (24) vuonna Kuva: Lahden kaupunginmuseon kuva-arkisto. 12 Ruokasalien ja keittiön sijainti ei ole tullut ilmi käytetyistä lähteistä. 13 Tampereen Rykmentti perusti suojajoukkopataljoonan III/2, joka taisteli Karjalan kannaksella koko Talvisodan ajan. Pataljoona lakkautettiin Näkymä miehistökasarmeille (24, 23) ja lippukentälle vuonna Kuva: Lahden kaupunginmuseon kuva-arkisto. 18 Hennalan varuskunta-alueen kulttuuriympäristöselvitys
19 Venäläisten aikana aloitettuja, 1920-luvulla loppuun saatettuja rakennuksia: - kuormaston varasto (44), jota käytettiin luvuilla vaunu- ja rehuvarastona - rykmentin leipomo (45), joka oli 1920-luvulla leipomona ja ruokavarastona ja vuodesta 1932 eteenpäin kalustokorjaamona - klubirakennuksena tunnettu kasarmi (46), joka oli 1920-luvun alussa tiedustelijaosaston kasarmina ja vuodesta 1923 toimiupseerikerhona - venäläisen komentajan asunto (53), jota käytettiin valmistumisen jälkeen toimistona ja varastona - kanslia (54) oli vuoden 1927 jälkeen kapitulanttien eli kanta-aliupseerien asuinrakennuksena ja vuoden 1932 jälkeen aliupseerien asuntoina - varuskuntakirkko (59), joka muutettiin sotilaskodiksi vuonna 1924 Carolus Lindbergin suunnitelmien mukaan Alkuperäisen venäläisen suunnitelman mukaiset rakennukset HennalassaTampereen Rykmentin aikana. Kartan pohjana on käytetty vuoden 1949 ortokuvaa. Venäläisten aikana, 1910-luvulla valmistuneet rakennukset. Venäläisten aikana aloitetut, 1920-luvulla viimeistellyt rakennukset. Venäläisten aikana valmistuneet, myöhemmin puretut rakennukset. Ortokuva: Lahden kaupunki. Kuvankäsittely: Livady lukujen aikana tehtyjä käyttötarkoituksen muutoksia Hennalan rakennuksissa: - toimisto- / esikuntarakennus (25) otetaan miehistökasarmikäyttöön. - miehistösauna (29) muutetaan ase- ja korjauspajaksi vuonna 1927 ja muonavarastoksi vuonna sairaalan pesulaa (33) käytettiin punavankileirin sairaalana luvulla se oli desinfektiosaunana ja sen jälkeen aliupseerien saunana. - punavankileirin sairaalana toiminut rakennus (34) oli 1920-luvulla kulkutautisairaalana kunnes vuonna 1927 se otettiin soittokunnan käyttöön. - varastorakennus (35) toimi vuodesta 1927 pesulana. - venäläisen rykmentin asevarikko (36) toimi 1920-luvulla varastona ja sen jälkeen muun muassa autokorjaamona. - talli (39) otettiin punavankileiriajan jälkeen varastokäyttöön. Nykyinen esikunnan vanha osa (V40) oli vuodesta 1920 alueen päävartiona, vuodesta 1927 rakennuksessa toimi Tampereen Rykmentin esikunta, päävartio ja puhelinkeskus. Vuonna 1932 rakennukseen sijoitettiin Lahden sotilaspiirin esikunta ja päävartio lukujen aikana valmistui vain kaksi yhä olemassa olevaa uudisrakennusta: muuntamo (19), jonka valmistumisajankohta perustuu arvioon, sekä varasto, jonka rakennusnumero on joko 58 tai 68. Myöhemmin purettujen rakennusten muutoksista ja kunnostuksista luvuilla ei ole lähdemateriaaleissa mainintoja. Näitä purettuja rakennuksia olivat P2, P30, P32, P48, P49, P50, P51, P52, P55, P56 P58. Arkkitehtitoimisto Livady 19
20 2.2.4 Tampereen Rykmentin ajalta säilyneet piirteet Hennalassa Hennala oli Tampereen Rykmentin vakituisena varuskuntapaikkana vuosien 1920 ja 1939 välisen ajan. Tänä aikana kasarmilla tehtiin huomattavia korjaus- ja viimeistelytöitä. Suurin osa venäläisten ajan rakennuksista oli valmiina jo silloin, kun suomalaiset joukot saivat Hennalan haltuunsa, mutta paikoitellen rakentaminen oli jäänyt kesken. Venäläisten lähdön ja punavankileirin lakkauttamisen jälkeen valmiitkin rakennukset olivat huonossa kunnossa ja tieverkosto sekä ulkotilat keskentekoisia luvulla keskeneräiseksi jääneitä, 1920-luvulla viimeisteltyjä punatiilirakennuksia on nykyään vaikea silmämääräisesti erottaa venäläisten 1910-luvulla loppuun asti rakentamista. Poikkeuksen tekee alueen keskeisellä kukkulalla oleva sotilaskoti (59), joka muutettiin arkkitehti Carolus Lindbergin suunnitelmien mukaan keskeneräisestä ortodoksisesta kirkosta klassistista tyyliä edustavaksi rapatuksi rakennukseksi. Ainoat varsinaiset uudisrakennukset, jotka voi mahdollisesti ajoittaa Tampereen Rykmentin ajalle ovat pieni muuntamo (19) sekä alueen eteläosassa erillään sijaitseva varasto (58 tai 68) 14, jotka on rapattu vaalean keltaisiksi erotukseksi kasarmilla yleisesti vallitsevasta punatiilirakentamisesta. 14 Putkonen käyttää varastosta tekstissä rakennusnumeroa 58 ja sijainti kartassa (s. 32) numeroa 68. Kohdekäynnillä ( ) rakennus jäi aidan taakse siten että mahdollisesti seinässä oleva numero jäi pimentoon. Hennalan kasarmin yleisilme on nykyään puistomainen pitkine puurivistöineen, pienine metsikköineen ja avarine nurmikenttineen. Tämä on pitkälti perua ja 1930-luvun maanmuokkausja istutustöistä. Rakennustöiden ohella Tampereen Rykmentti kunnosti ja laajensi tieverkkoa, salaojitti lippukentän ja istutti alueelle runsaasti puita. Viistoilmakuvien perusteella esimerkiksi lippukenttää sivuava pohjois eteläsuuntainen puurivistö on alkujaan istutettu vuosien 1928 ja 1934 välillä. Suurin osa Hennalan rakennuksista on peräisin venäläisten ajalta, vuosilta Tällöin olivat nähtävissä kirkon ympärille asettuvan asemakaavan ja tiiliarkkitehtuurin keskeiset periaatteet. Voidaan kuitenkin hyvällä syyllä sanoa, että kasarmi rakennettiin valmiiksi vasta Tampereen Rykmentin aikana, vuosina Hennalan varuskunta-alueen kulttuuriympäristöselvitys Vuoden 1934 ilmakuva etelästä. Kuva: Ilmavoimien kuvakokoelma / Sotamuseo. Vuoden 1938 ilmakuva lännestä. Kuva: Ilmavoimien kuvakokoelma / Sotamuseo.
HENNALAN KASARMIN ASUINALUEEN KAAVAMUUTOS asukastilaisuus
HENNALAN KASARMIN ASUINALUEEN KAAVAMUUTOS asukastilaisuus 4.5.2015 Kaavoitusarkkitehti Armi Patrikainen ja projektipäällikkö Pirkko-Leena Jakonen Lahden kaupunki HENNALA URHEILUKESKUS YLÄKOULU KESKUSTA